Grímur Grímsson yfirlögregluþjónn segir erfitt að spá fyrir um það hvaða áhrif haldlagning lögreglunnar á tæpum hundrað kílóum af kókaíni hafi á fíkniefnamarkaðinn. Efnin sem fundust hafi verið frekar hrein og komu til landsins með vörusendingu um Sundahöfn.
Þrír voru í gær úrskurðaðir í áframhaldandi fjögurra vikna gæsluvarðhald vegna stærsta kókaínsmáls Íslandssögunnar. Einn til viðbótar sat einnig í gæsluvarðhaldi vegna málsins, en hefur verið færður í afplánun vegna annarra mála. Grímur Grímsson er yfirlögregluþjónn.
Þessi rannsókn er afrakstur af nokkurra mánaða langri rannsókn lögreglu, nokkurra embætta hérna á Íslandi. Hvernig ábendingarnar koma eða hvernig við komumst að því hvað er að gerast er eitthvað sem við viljum síður fara út í.
- Teljið þið ykkur vera með einhvern í haldi sem átti stóran þátt í þessu smygli?
Já, við teljum að þeir sem að voru handteknir í þessu máli um daginn fyrir nokkrum vikum síðan að þeir tengist þessu máli með þeim hætti að þeir séu þar verulegir, eða eigi verulegan hluta að máli.
Grímur segir að ekki sé hægt að upplýsa um hvaða hlutverki þeir gengdu, hvort þeir tengist einhverjum öðrum eða hvort fleiri verði handteknir. Það sé einfaldlega í rannsókn. Lögreglan hefur verið í samskiptum og samvinnu við lögreglustofnanir erlendis í tengslum við smyglið, þar á meðal Europol. Mennirnir eiga sér ekki stórfellda afbrotasögu.
Þessir einstaklingar sem um ræðir eru ekki menn sem eiga mikinn feril í þessum málum hjá okkur
Lögreglan lagði hald á tæplega hundrað kíló af kókaíni.
Ég tel að þetta hafi verið frekar hreint efni.
Grímur er ekki með nánari upplýsingar um hversu hrein þau voru. En það skiptir máli upp á hvort staðið hafi til að drýgja þau áður en þau væru seld. Ætla má að götuvirði efnanna hlaupi á milljörðum króna.
Grímur segir að efnin hafi verið vel falin. En að svo komnu máli sé ekki hægt að fara nánar ofan í saumana á því hvernig. Samkvæmt heimildum fréttastofu voru þau í timbursendingu. En hvar kom hún að landi?
-á höfuðborgarsvæðinu. Ekki allir á sama stað
Hvað þýðir þetta fyrir markaðinn að allt þetta magn hafi fundist hér?
Mér finnst svolítið erfitt að spá fyrir um það, það verður að koma í ljós hvort og þá hvaða áhrif þetta hefur þegar frá líður. Ég vil svona kannski velta því upp að þessi markaður sé kannski þroskaðari en það að jafnvel svona stór handlagning á miklu magni efna hafi yfirhöfuð nokkur áhrif.

Yfirlögregluþjónn segir að efnin sem fundust í stærsta kókaínmáli Íslandssögunnar hafi verið frekar hrein. Óvíst sé hver áhrifin verða á fíkniefnamarkaðinn hér á landi.